text: [{"text_idx": "#000000", "text": "I\u0301 kuldanum leygardagin vunnu okkara dreingir sannf\u00f8randi a\u0301 grannunum hinumegin G\u00f8tuei\u00f0i\u00f0. Talan var um ha\u0301lvfinaluna i\u0301 steypakappingini, og var dysturin ein endurt\u00f8ka av finaluni i\u0301 fj\u00f8r, ta\u0301 i\u00f0 Vi\u0301kingur vann 1-0. Hesafer\u00f0 vo\u0301ru vit omana\u0301 \u2013 ruddiliga."}, {"text_idx": "#000001", "text": "Rokna\u00f0 var vi\u00f0 t\u00f8ttum dysti vi\u00f0 L\u00f8kin. Vi\u0301kingur vann seinasta vikuskifti\u00f0 4-1 a\u0301 B36, sum er eitt av bestu li\u00f0unum i\u0301 deildini. Okkara komu av nor\u00f0oyastevnu vi\u00f0 einum 3-3 javnleiki."}, {"text_idx": "#000002", "text": "Ta\u00f0 sto\u0301\u00f0 a\u0301 j\u00f8vnum fyrstu go\u0301\u00f0u l\u00f8tuna. Ta\u00f0 vo\u0301ru to\u0301 okkara, sum stu\u0301tt og st\u00f8\u00f0ugt s\u00f8ktu at ma\u0301linum hja\u0301 Vi\u0301kingi. Fleiri go\u0301\u00f0ar st\u00f8\u00f0ur og sto\u0301rir ma\u0301lm\u00f8guleikar vo\u0301ru. Vi\u0301kingur hev\u00f0i ikki ein einasta. I\u0301 30. minutti ella har a\u0301lei\u00f0 fingu vit hol a\u0301. Mo\u0301rits Heini sendi bo\u0301ltin fra\u0301 mi\u00f0juni fram a\u0301 vinstra kant, har ein sera v\u00e6lleikandi Andri to\u0301k i\u0301mo\u0301ti. Hann sendi bo\u0301ltin inn til Steffan, sum, naka\u00f0 try\u0301stur av verjuleikarum, smekka\u00f0i bo\u0301ltin i\u0301sakalt i neti\u00f0. 1-0 til NSI\u0301, og ta\u00f0 var pu\u0301ra i\u0301 tra\u0301\u00f0 vi\u00f0 leikgongdina.\n1-0 var eisini ha\u0301lvleikst\u00f8\u00f0an, og ta\u00f0 kundi eins v\u00e6l sta\u00f0i\u00f0 4 ella 5-0.\nSeinni ha\u0301lvleikur li\u0301ktist fyrra. Munurin a\u0301 li\u00f0unum var sto\u0301rur. Longu 3 minuttir inn i\u0301 seinna ha\u0301lvleik bleiv 2-0. Okkara fingu fri\u0301spark a\u0301 mi\u00f0juni, og me\u00f0an vi\u0301kingarnir kjaka\u00f0ust um fri\u0301sparki\u00f0, gj\u00f8rdi Mo\u0301rits Heini skjo\u0301tt og sendi Andra avsta\u00f0 i\u0301 vinstru si\u0301\u00f0u. Hann bleiv pu\u0301ra blankur og smekka\u00f0i bo\u0301ltin i\u0301 ma\u0301li\u00f0. Og 3 minuttir seinni bleiv dysturin avgj\u00f8rdur. Steffan to\u0301k bo\u0301ltin ni\u00f0ur mitt a\u0301 mi\u00f0juni, sendi Andra avsta\u00f0 i\u0301 vinstru, og ta\u0301 Andri sendi bo\u0301ltin inn fyri ma\u0301li\u00f0, var Steffan runnin upp a\u0301 pla\u0301ss og h\u00f8gdi bo\u0301ltin upp undir nettaki\u00f0. 3-0 og dysturi i\u0301 roynd og veru avgj\u00f8rdur.\nVi\u0301kingar minka\u00f0u um munin vi\u00f0 fi\u0301num skallara.\nSeinasta ma\u0301li\u00f0 i\u0301 dystinum fingu vit. P\u00e6tur Skipanes kom inn a\u0301 vinstra kant. Hann fekk eina sending og bleiv leysur, men heldur enn at skjo\u0301ta sja\u0301lvur, sp\u00e6ldi hann o\u0301sja\u0301lvs\u00f8ki\u00f0 bo\u0301ltin yvirum, har Jo\u0301gvan setti fo\u0301tin a\u0301. 4-1 og NSI\u0301 skal sp\u00e6la finalu a\u0301 To\u0301rsv\u00f8lli 29. august.\nDysturin mo\u0301ti Vi\u0301kingi vi\u0301sti, at ta\u0301 okkara dreingir eru tendra\u00f0ir, kunnu teir vinna mo\u0301ti hv\u00f8rjum sum helst. Vi\u0301sa teir sama huga til finaludystin, so kann steypurin enda i\u0301 Runavi\u0301k.\nSamanumtiki\u00f0 kunnu vit siga, at vit hava eina kru\u0301tsterka verju. Vi\u00f0 Mo\u0301ritsi Heina, Aron og Andra i\u0301 \u201csp\u00e6lihum\u00f8ri\u201d a\u0301 mi\u00f0juni skapa okkara no\u0301gvar ma\u0301lm\u00f8guleikar og vi\u00f0 einum sk\u00f8rpum Steffani i\u0301 front kann ta\u00f0 bli\u0301va stuttligt at halda vi\u00f0 NSI\u0301. Hesin dysturin var\u00f0 vunnin vi\u00f0 go\u0301\u00f0um li\u00f0fo\u0301tbo\u0301lti, og ta\u00f0 ber langt."}, {"text_idx": "#000003", "text": "Umbo\u00f0 fyri NSI\u0301 eru farin i\u0301 gongd vi\u00f0 at selja lutase\u00f0ilin (sey\u00f0ase\u00f0ilin). Fari ver\u00f0ur runt i\u0301 hu\u0301sini fra\u0301 Skipanesi og u\u0301teftir fj\u00f8r\u00f0inum, og byrjar s\u00f8lan i\u0301 vikuni. Vo\u0301nandi taka tit v\u00e6l i\u0301mo\u0301ti hesum, og ynskja at stu\u00f0la NSI\u0301. Til dystin i\u0301 kv\u00f8ld i\u0301mo\u0301ti B36 ber eisini til at keypa lutase\u00f0lar."}, {"text_idx": "#000007", "text": "Dumpa\u00f0u a\u0301 heimav\u00f8lli i\u0301mo\u0301ti Ska\u0301la"}, {"text_idx": "#000008", "text": "Ti\u0301verri gekk ta\u00f0 heldur ikki hesufer\u00f0. 2 tap og ein javnleik i\u0301mo\u0301ti Ska\u0301la hettar kappingara\u0301ri\u00f0. Hettar eru dy\u0301r stig at hava tapt, ti\u0301 nu\u0301 er munurin 9 stig upp til Vi\u0301king, sum er nr 1 i\u0301 Effo-deildini. Men ikki nyttar at gra\u0301ta um spilta mjo\u0301lk, NSI\u0300 tapti 4-3 i\u0301 gja\u0301r, og meira er ikki at..."}, {"text_idx": "#000011", "text": "So rullar bo\u0301lturin endiliga aftur vi\u00f0 L\u00f8kin, og b\u00e6\u00f0i menn og kvinnur okkara skulu sp\u00e6la venjingardyst mo\u0301ti B36. Menninir sp\u00e6la kl. 12 og kvinnurnar kl. 17. Vit si\u0301ggjast vi\u00f0 L\u00f8kin."}, {"text_idx": "#000013", "text": "NSI\u0300 vann L\u00f8gmansteypi\u00f0 vi\u00f0 einum fantastiskum li\u00f0avriki. Menn stri\u0301ddust alt hvat teir kundu, og ta\u00f0 bar a\u0301 ma\u0301l, og vunnu vit 1-0 a\u0301 B36! A\u0300sko\u00f0arar og leikararar eiga sto\u0301rt ro\u0301s fyri sigurin, ta\u00f0 var fantastiska flott av okkum \u00f8llum. Samanhald ber langt, og saman hava vit vunni\u00f0. Tillukku til \u00f8kkum \u00f8ll, hettar er fantastiskt! Koyr..."}, {"text_idx": "#000015", "text": "Forma\u00f0urin setur or\u00f0 a\u0301 NSI\u0301 li\u00f0i\u00f0, sum i\u0301 a\u0301r, i\u0301 mestan mun, er manna\u00f0 vi\u00f0 lokalum leikarum. Tofta I\u0301tro\u0301ttarfelag ver\u00f0ur ynskt hjartaliga tillukku vi\u00f0 60 a\u0301ra f\u00f8\u00f0ingardegnum. To\u0301rbj\u00f8rn Jacobsen huglei\u00f0ir. Les hvat liggur aftanfyri or\u00f0ini \u201cEg skal ikki berast u\u0301t av mi\u0301num egna heimav\u00f8lli sum tapari. Gev m\u00e6r heldur no\u0301gmiki\u00f0 av kru\u0301ti, solei\u00f0is, at toftamenn..."}]